за групата и следователно не се поставят под въпрос резултатите на тайландското дружество.
 (309)
 Несъответствията между данните в Orbis и D&B може да са резултат от различното описание на финансовата позиция, информация за която е събрана от базата данни, или от различното равнище на отчета на дружеството/групата, и следователно не доказват сами по себе си, че данните са ненадеждни. Освен това тези данни се получават от дружествата и не е задължително да са публично достъпни. Страната също така не успя да докаже, че базата данни на D&B или базата данни Orbis са надеждни само в случаите, когато финансовите отчети са оповестени публично. Поради това доводите в това отношение бяха отхвърлени.
 (310)
 Накрая, CCCME заяви, че ако Комисията използва финансовите данни на тайландските дружества, трябва да се направи корекция на маржовете на печалба, за да се отразят разходите за суровини, като се изключи вносът от КНР и от други държави, които не са членки на СТО. В това отношение страната не успя да докаже как подобна корекция би била уместна за тези конкретни дружества в Тайланд, както и че изключването на вноса от КНР и от други държави, които не са членки на СТО, е от значение за тези конкретни дружества. Поради това твърдението бе отхвърлено.
 3.9.3. Референтни стойности, използвани за изчисляване на нормалната стойност
 3.9.3.1. Референтна стойност и изчисляване на разходите за труд
 (311)
 Във връзка с най-добрите налични факти, използвани по отношение на използването на труд в съответствие с член 18 от основния регламент, Jiangsu заяви, че часовете, които Комисията е използвала за изчисляването, не представляват времето, в което служителят започва и свършва да работи на производствената линия, а времето, в което служителят влиза в заводските помещенията или ги напуска. Принципът на осемчасовия работен ден следва да се тълкува като максимален брой работни часове за един работен ден и корекциите, приложени от Комисията, са неразумни и са довели до абсурдни резултати. Комисията е следвало да използва осемчасовия работен ден, тъй като той е залегнал в Конвенцията относно работното време (индустрия) (73), която е ратифицирана от държавите — членки на ЕС. Освен това Китай приема принципа на осемчасовия работен ден и следователно осемте часа следва да се тълкуват като максимален брой работни часове за един работен ден.
 (312)
 Комисията счете, че часовете на влизане в заводските помещения и напускането им, установени в Jiangsu, са добра основа за изчисляване на действителните работни часове, тъй като не е имало друга причина служител да бъде в помещенията на завода, освен за действителна работа, или тези други причини не са предоставени от Jiangsu. Следва да се отбележи, че средният брой отработени часове на ден, изчислен от Комисията, е над стандарта от осем работни часа, което е обосновано поради факта, че самото дружество Jiangsu е отчело часове на извънреден труд. Поради това твърденията на страната по този въпрос бяха отхвърлени.
 (313)
 Освен това Jiangsu заяви, че Комисията не е предоставила никакво обяснение на каква основа е установила почасовата цена на труда, а просто е предоставила връзка към източника. Действително отработените часове на седмица за промишленото